section_heading: Ime
paragraph_text: Ime Arapi i Arabija javlja se još u asirskim tekstovima kao mâtu arbâi (arapska zemlja), točna lokacija ovog područja nije poznata, kasnije se javljaju termini Arabi, Arubu, Urbi. U srodnom hebrejskom jeziku riječ aravah i arav označava pustinju pa se može reći da su Arapi pustinjski narod. Poluotok Arabija prekrivena je nepreglednim pustinjama i pradomovina je ovog naroda koji se proširio preko cijele sjeverne Afrike.